એક પત્રકાર પરિષદમાં મમતાએ કહ્યું, "કેટલાક વરિષ્ઠ પત્રકારોએ મને જણાવ્યું છે કે વધુ એક હુમલો(સ્ટ્રાઇક) થશે. એ હુમલો કયા પ્રકારનો હશે એ હું જણાવી શકું એમ નથી. એટલે જ આ (ચૂંટણીની પ્રક્રિયા) 19 મે સુધી ચાલુ રહશે."

રાજ્યમાં શાસક પક્ષ તૃણમૂલ કૉંગ્રેસનાં અધ્યક્ષ મમતાએ એવું પણ કહ્યું કે તેમનો પક્ષ મંગળવારે લોકસભાની ચૂંટણી માટે ઉમેદવારોની યાદી જાહેર કરી દેશે.

નોંધનીય છે કે 14 ફેબ્રુઆરીએ પુલવામામાં સીઆરપીએફના કાફલા પર કરાયેલા આત્મઘાતી હુમલા બાદ ભારતીય વાયુસેનાએ પાકિસ્તાનમાં હુમલો કર્યો હતો.

આજે કૉંગ્રેસની વર્કિંગ કમિટીની બેઠક, રાહુલ-પ્રિયંકા અમદાવાદમાં

મંગળવારે અમદાવાદ ખાતે કૉંગ્રેસની સર્વોચ્ચ સમિતિ કૉંગ્રેસ વર્કિંગ કમિટી(CWC)ની મહત્ત્વપૂર્ણ બેઠક મળી રહી છે.

હાર્દિક પટેલના કૉંગ્રેસમાં પ્રવેશ, પ્રિયંકા ગાંધીની પ્રથમ બેઠક, પુલવામા, બાલાકોટ ઍરસ્ટ્રાઇક અને કૉંગ્રેસી ધારાસભ્યોનાં રાજીનામાંને કારણે આ બેઠકને મહત્ત્વપૂર્ણ માનવામાં આવે છે.

CWCની બેઠક બાદ અડાલજમાં ત્રિમંદિર પાસે જનસંકલ્પ રેલીનું આયોજન કરવામાં આવ્યું છે.

અગાઉ તા. 28મી ફેબ્રુઆરીએ બેઠક નિર્ધારિત હતી, પરંતુ બાલાકોટ ઍરસ્ટ્રાઇકને પગલે તેને મોકૂફ કરી દેવામાં આવી હતી.

નોંધનીય છે કે આ અગાઉ વર્ષ 1961માં ગુજરાતના ભાવનગર ખાતે CWCની બેઠક મળી હતી. એ વખતે નીલમ સંજીવ રેડ્ડી કૉંગ્રેસ પ્રમુખ હતા.

10 ટકા આરક્ષણ અંગે 28મીએ સુપ્રીમ કોર્ટમાં સુનાવણી

સવર્ણ સમુદાયના આર્થિક રૂપે નબળા વર્ગ માટે 10 ટકા અનામત આપવાનો મામલો બંધારણની પીઠને સોંપવા અંગે સુપ્રીમ કોર્ટ 28 માર્ચે સુનાવણી કરશે.

ચીફ જસ્ટિસ રંજન ગોગોઈ, જસ્ટિસ દીપક ગુપ્તા અને જસ્ટિસ સંજિવ ખન્નાની પીઠે કહ્યું છે કે 28 માર્યે સુનાવણી યોજાશે.

તેમણે એવું પણ જણાવ્યું કે સુનાવણી વખતે જ નિર્ણય લેવાશે કે મામલાને બંધારણની પીઠને સોંપવાની જરૂર છે કે કેમ?

નોંધનીય છે કે આ પહેલાં સુપ્રીમ કોર્ટે 10 ટકા અનામત પર રોક લગાવવાનો ઇન્કાર કરી દીધો હતો.

દિલ્હીમાં કૉંગ્રેસ-AAP વચ્ચે ગઠબંધન નહીં

દિલ્હીમાં કૉંગ્રેસ અને આમ આદમી પાર્ટીનું ગઠબંધન નહીં થાય. કૉંગ્રેસના અધ્યક્ષ રાહુલ ગાંધીએ કહ્યું છે કે કૉંગ્રેસ દિલ્હીમાં લોકસભાની સાતેય બેઠકો પર એકલી ચૂંટણી લડશે.

ગત સપ્તાહે યુપીએ અધ્યક્ષ સોનિયા ગાંધી સાથેની બેઠક બાદ દિલ્હી કૉંગ્રેસ પ્રમુખ શીલા દીક્ષિતે કહ્યું હતું કે 'કૉંગ્રેસનું દિલ્હીમાં હજી સુધી કોઈ ગઠબંધન નથી.'

AAPના નેતાઓ દ્વારા પુનર્વિચાર માટે... \n\nમને ઉપરના લેખ માટે સારું શીર્ષક આપો.
લોકસભા ચૂંટણી 2019 : મમતા બેનરજીએ કહ્યું, 'વધુ એક હુમલો કરવા ચૂંટણીની પ્રક્રિયા લંબાવાઈ'